Era-Iliada_web	Tau qu’un perilhós leon escomet a ua vegada de vaques que pèishen ena arriba d’un extens lac e son susvelhades per un pastor que, en non saber lutar contra es fères entà evitar era mòrt de quauqua vaca de torçadoi còrnes, va tostemp entàs prumères o damb es darrères vaques; e eth leon saute en centre, s’avale ua vaca e es autes hugen espaurides; atau es aquèus sigueren botadi en hujuda per Hectòr e eth pair Zèus, mès Hectòr n’aucic a un de solet, a Perifetes de Micena, hilh d’aqueth Coprèu qu’amiaue es messatges deth rei Euristèu ath fòrt Hercules.